text: Пишете за по-добро здраве : Chronicle.bg
  14 ноември, 2013 15:01 | от chronicle.bg | Живот
  Кога за последен път написахте нещо – с химикалка/молив на лист хартия, а не на компа или смартфона? Вероятно е било отдавна. Е, можете да се опитате да отделяте повече време за това в бъдеще, защото така може да подобрите здравето си. Ето 6 начина, по които това може да се случи.
  1. Писането помага да учите по-добре. Използването на молив или химикалка подобрява моторната памет. Това е така, защото самият физически акт на писане води до изпращане на сигнали към мозъка.
  2. Изразяването на емоции чрез писане ускорява лечението. Учени от Нова Зеландия са провели проучване, след което станало ясно, че тези, които изразяват емоциите си върху хартия, се лекуват по-бързо. Отнася се както за вътрешни болести, така и за контузии и травми.
  3. Писането може да промени начина, по който болните от рак разсъждават за болестта си. Нагласата променя много неща – това вече е доказано. В изследване от 2008 г., учени са открили, че писането помага за подобряване на качеството на живот на болните от рак.
  4. Направете си дневник с благодарности. В него отбелязвайте на кого и за какво трябва да се отблагодарите. В проучване, проведено от "University of California", са изследвани хора, които са си водили такъв дневник за два месеца. Това е довело до подобряване на качеството им на живот.
  5. Писането води до по-добър сън. Ако прекарвате 15 минути преди лягане, в които да си отбелязвате за какво сте благодарни от изминалия ден, ще спите по-добре.
  6. Писането подобрява тялото и духа. Писането не подобрява живота само краткосрочно. Редовното писане води по-ниски нива на стрес, по-добро настроение, по-ниско кръвно налягане и по-добро функциониране на белия и черния дроб.